Lusansu 115: Paradiso Yampa ova Ntoto
TALA e nti miami mia nda, mvuma zambote ye miongo miampwena. Nga ke fulu kiambote ko? Tala nkai odianga vana koko kwa kimwana-mwana. Tala e nkosi ye mvalu. Nga ozolele zingila va fulu nze kiaki?
Nzambi ozolele vo wazinga yakwele mvu muna paradiso ova ntoto. Kazolele ko vo wamonange mpasi nze zina bemonanga wantu o unu. Tala nsilu kevananga Nkand’a Nzambi kw’awana bezingila muna paradiso yampa: “Nzambi yandi kibeni okala yau, o lufwa, ke lukala diaka ko; musungula kala diaka dilu, yovo kazu, ngatu mpasi: oma mantete maviokele.”
O Yesu osikidisa vo mambu mama mavangama. Nga ozeye e ntangwa mevangama mambu mama? Elo, vava kimanisa e mbi yawonso yo umpumbulu ova ntoto. Sungamena vo vava Yesu kakala ova ntoto wawuka mpila zawonso za mayela yo fula nkutu mafwa. Yesu wavanga wo mu songa mana kevanga ova ntoto vava keyala se Ntinu a kintinu kia Nzambi.
Se badiki nkia mawete mekala mu zingila muna paradiso yampa ova ntoto! O Yesu y’awana kasola beyala kun’ezulu. Ayadi awaya belunga-lunga awonso ova ntoto bakala ye kiese. Yambula twazaya mana tufwete vanga kimana Nzambi katuvana moyo a mvu ya mvu muna paradiso yampa ova ntoto.
Lusengomono 21:3, 4; 5:9, 10; 14:1-3.
Yuvu
- Nkia zingu kiyikwanga muna Nkand’a Nzambi tukala kiau muna Paradiso ova ntoto?
- Nkia nsilu kesianga Nkand’a Nzambi kw’awana bezingila muna Paradiso?
- O Yesu nkia ntangwa kesikidisa vo mambu mama mavangama?
- Vava Yesu kakala ova ntoto, aweyi kavanga mu songa mana kevanga vava keyala se Ntinu a Kintinu kia Nzambi?
- O Yesu y’awana keyala yau kun’ezulu adieyi bevanga ova ntoto?
Yuvu yakaka
- Tanga Lusengomono 5:9, 10.
Ekuma tulenda kadila ye ziku vo awana beyala ntoto muna Luyalu lwa Zunda dia Mvu bekala se atinu ye anganga akwa ngemba ye nkenda? (Ef. 4:20-24; 1 Pet. 1:7; 3:8; 5:6-10)
- Tanga Lusengomono 14:1-3.
E nkumbu Ese ye nkumbu a Mwan’ememe yasonama vana tuse twa 144.000 nkia nsasa ina? (1 Kor. 3:23; 2 Tim. 2:19; Lus. 3:12)
kon_Latn kmb_Latn kon_Latn kon_Latn kon_Latn lua_Latn umb_Latn kon_Latn kon_Latn kon_Latn kon_Latn kon_Latn umb_Latn kmb_Latn kon_Latn kmb_Latn tso_Latn